Soomusrong

pisi|Eesti laiarööpmeline soomusrong nr 6 sügisel 1919
pisi|Eesti soomusrong nr 1 Tapa vallutamisel 9. jaanuaril 1919
Soomusrong on kuuli- ja killukindlalt soomustatud vagunite ja veduritega sõjaväe otstarbeks ehitatud kaitseotstarbeline raudteerööbastel liikuv relvaliik, mida kasutati laialdaselt alates 19. sajandi keskpaigast kuni 20. sajandi keskpaigani. 

Soomuse materjal on enamasti terasest, kuid on kasutatud ka muid materjale. Soomusrongi koosseisu kuulus tavaliselt kaks soomustatud vedurit rongi keskel, ohvitseridevagun, üks või kaks meeskonnavagunit, remondivagun, kaks või rohkem kuulipildujavagunit ja kaks või rohkem suurtükivagunit, kindlasti oli suurtükiplatvorm rongi esimene ja viimane vagun.

Ajalugu
Esimest korda kasutati soomusrongi 1848. aastal Austrias. Relvaliigina näitas soomusrong oma võimeid aga 1860. aastatel Ameerika kodusõjas. Soomusrongide hiilgeaeg oli Esimene maailmasõda.

Punaarmee käsutuses oli 20. sajandi algupoolel 101 spetsiaalselt selleks otstarbeks ehitatud soomustatud soomusrongi, mis on ka suurim ühe riigi käsutuses olnud soomusrongide arv.

Ameeriklaste poolt kasutati soomusronge viimati Vietnami sõjas.

Soomusrongid Eesti Vabadussõjas
Eesti Vabadussõjas 1918–1920 kasutatud Eesti soomusrongid olid ehitatud kättesaadavatest materjalidest nagu tavalistest vagunitest ja veduritest. Neil puudus terassoomus, kaitseks olid kas liivakotid või vagunite kahekordsed seinad, mis olid täidetud liivaga. Relvastuseks olid tavalised jalaväe suurtükid ja kuulipildujad paigutatud raudteeplatvormile ja kaitstud liivakottidega. Eesti soomusrongide ehitamise eestvedajaks ja organiseerijaks oli Johan Pitka. Hiljem kasutati ka laevasuurtükke ("Suur Tom" inglaste kingitus), mis oli saadud kas liitlastelt või võetud trofeedena Punaarmeelt või sakslastelt.

Eesti Vabadussõjas kandsid soomusrongid pidevalt rünnakuraskust. Esimene improviseeritud soomusrong lahkus Tallinnast 30. novembril 1918 ja kohtus vaenlasega Auvere raudteejaama juures. Samuti mängisid soomusrongid võtmerolli Võnnu lahingus 1919. aasta suvel.

Eesti sõjaväes on olnud kuni kuus laiarööpmelist ja viis kitsarööpmelist soomusrongi.

Ehkki soomusrong on tavaliselt mõeldud kaitseotstarbeliseks relvaks, kasutasid eestlased soomusronge ka ründerelvana. Soomusrongide ründerelvana ja dessantvägede kohaleviimiseks kasutamine tõi Eesti Vabadussõjas vaieldamatud edu, külvates vaenlase hulgas paanikat ja sundides teda taganema.

 ja Soomusrongide Diviis, 1. Soomusrongi Rügement, Soomusrongirügement

Kaasaegses kirjanduses on soomusronge iseloomustatud järgmiselt: "Soomusrongid on rikkalikult relvastatud tulirelvadega: kahuritega ja kuulipildujatega. Nende meeskonnad on julged, kavalad ja surmapõlgavad sõjamehed, seepärast on soomusrongid suure tulejõu ja moraalse mõjuga väeosad. Ilmudes kiiresti raudtee suunas hävitavad nad oma mõjuva tulega vaenlase ja annavad siis dessantosadega otsustava löögi. Püsivaks paigalseisvaks lahingtegevuseks soomusrongid pole kõlbulikud, sest nad kujutavad suurt märki vaenlase suurtükitulele ja võivad saada hävitatudAugust Balder. Pealik lahingus. Kaitseliidu Peastaabi väljaanne, Tallinnas, 1932, lk. 26.."

Soomusrongid Venemaal
pisi|vasakul|Soomusrong "Amuur"
Tänapäeval kasutatakse soomusronge ainult ühes riigis. Jaapani autod tuuakse siiani Vladivostoki sadamast Venemaa kaudu Euroopasse soomusrongi julgestusel. Venemaa relvajõud kasutavad soomusronge Venemaa raudteevägede koosseisus.

Vene soomusrongi koosseisus on platvormvagun küljelt raketipüüdevõrkudega tugevdatud tankiga T-64, soomusvagun automaatkahuritega ZU-23-2, kontrollplatvormvagun (miinide ja laengute püüdmiseks) ja meeskonna vagunid.

Soomusrongid, mis on Nõukogude Liidu relvajõudude pärand, võeti esimest korda kasutusele Venemaa raudteevägede koosseisus Tšetšeenias, kus need osutusid tõhusaks vahendiks mineerimise ja tšetšeeni võitlejate rünnakute vastu.Emily Ferris, "Russia’s Railway Troops: The Backbone Sustaining Russian Military Force Posture," CNA, aprill 2023, https://www.cna.org/reports/2023/04/Russias-Railway-Troops.pdf.Andrew McGregor, "Armored Trains Return to the Russian North Caucasus." Jamestown Foundation, 23.02.2010.https://jamestown.org/program/armored-trains-return-to-the-russian-north-caucasus-2/. Neli soomusrongi ja nendega seotud ZhV-üksus said Lõuna sõjaväeringkonna osaks. Ka Vene-Gruusia sõja ajal kasutati soomusrongid piiratud ulatuses. Kuigi need oli kavas pärast sõda demonteerida, otsustas uus kaitseminister Sergei Šoigu need 2015. aastal uuesti aktiveerida."Partisan Warfare in Melitopol: Ukrainians Attack Armored Train, Assassinate Collaborators," Aberfoyle International Security, 25.05.2022. https://www.aberfoylesecurity.com/?cat=103Tyler Rogoway, "Russia Has Revived its Armored Trains," The Warzone, 17.08.2016. https://www.twz.com/4881/russia-has-revived-its-armored-trains. 2022. aasta sissetungi ajal märgati soomusrongi Ukrainas esimest korda 7. märtsil Melitopolis.Joseph Trevithick, "A Russian Armored Train Has Joined the Invasion of Ukraine," The Warzone, 07.03.2022. https://www.twz.com/44620/a-russian-armored-train-has-joined-the-invasion-of-ukraine. Kui aastatel 2016–2022 oli Venemaal neli soomusrongi, Terek, Don, Baikal ja Amuur, siis nüüd on nad seda arvu suurenenud kuue rongini."VIDEO: Russia sent an armoured train into battle. An effective weapon from the Second World War is still terrifying today," RailTarget, 15.03.2022. https://www.railtarget.eu/freight/video-russia-sent-an-armoured-train-into-battle-2010.html. Uusimad rongid kannavad nimesid Volga ja Jenissei, kusjuures viimane on väidetavalt ehitatud Harkivi piirkonnas varastatud osadest."Russia has released video of an armoured train moving through Ukraine," Sky News, 23.06.2022. https://news.sky.com/video/russia-has-released-video-of-an-armoured-train-moving-through-ukraine-12639121"Russia unveils armored train, unique fusion of defence and railway," Construction World, 20.11.2023. https://www.constructionworld.in/transport-infrastructure/metro-rail-and-railways-infrastructure/russia-unveils-armored-train-unique-fusion-of-defence-and-railway/46953"The Russians have developed an armored train "Yenisei" from diesel locomotives stolen in the Kharkiv region," News Read Online, 28.06.2022. https://web.archive.org/web/20220628065237/https:/newsreadonline.com/the-russians-have-developed-an-armored-train-yenisei-from-diesel-locomotives-stolen-in-the-kharkiv-region/.

Vaata ka
Anton Irv
Karl Parts

Viited

Kirjandus
 Aleksander Semjonov-Smolin, Soomusrongid ja nende tegewus, Sõduri lisa ; 1 1923, Digar

Kategooria:Sõjatehnika
Kategooria:Rongitüübid
Kategooria:Raudteevägi